ჰიფიკეპუნიე პოჰამბა

ჰიფიკეპუნიე ლუკას პოჰამბა (, დ. 18 მარაშინათუთა 1935) — ნამიბიაშ სახენწჷფო მოღალე, ნამიბიაშ პრეზიდენტი 2005 წანაშ 21 მელახშე 2015 წანაშ 21 მელახშა.

 ბიოგრაფია 

გონათუა მიღჷ ანგლიკანურ სკოლას. 25 წანერი რდჷ, მუჟანსჷთ სემ ნუიომაწკჷმა ართო, 1960 წანას დარსხუ პარტია სვაპო დო აქტიურო ლჷმენდჷ ნამიბიაშ ზოხორინალაშო. პოლიტიკური აქტივობაშ გეშა მუსხირენშახ ჭოფეს, ჯიხაშე გოდუდიშულაფაშ უკული დინოხოლენ პატიმარუას. ოხორანდჷ ემიგრაციას ლუსაკას, სოდეთ 1964 წანას  გინწყჷ სვაპოშ ოფისიქ. პოლიტიკური გონათუა მიღჷ სსრრ-ს. 1989 წანას გჷშაგორეს კონსტიტუციურ ასამბლეას, ზოხორინალაშ გჷმოცხადაფაშ უკული ერუანული ასამბლეაშ დეპუტატი  რდჷ დო გენნორთჷ სემ ნუიომაშ თარობაშა:

 1990-1995 წწ.  ნამიბიაშ დინოხოლენი საქვარეფიშ მინისტრი.
 1995-1997 წწ. ნამიბიაშ მეჩხომობაშ დო ოზუღე  რესურსფიშ მინისტრი.
 1997-2000 წწ. უპორტფელო მინისტრი.
 2001-2004 წწ. ნამიბიაშ დიხაშხანდუაშ მინისტრი.

2004 წანაშ მესის, ჰიფიკეპუნიე პოჰამბა პარტია სვაპოქ პრეზიდენტობაშ კანდიდატო გეგჷშეჸონჷ. თიმ წანას გიმორძგუ საპრეზიდენტო გჷშაგორუეფს 76,44 %-ით დო დოთირუ სემ ნუიომა. 2007 წანას, სვაპო-შ კონგრესის ჰიფიკეპუნიე პოჰამბაქ კინე საპრეზიდენტო კანდიდატო იჸუ გიშაგორილქ, 2009 წანაშ ოპრეზიდენტო გჷშაგორუეფშო.

 თაშნეშე ქოძირით 

 ნამიბიაშ პრეზიდენტი

 რესურსეფი ინტერნეტის 
 ჰიფიკეპუნიე პოჰამბაშ ბიოგრაფია 
 ჰიფიკეპუნიე პოჰამბაშ ბიოგრაფია



კატეგორია:ნამიბიაშ პრეზიდენტეფი
კატეგორია:ნამიბიარი პოლიტიკოსეფი
კატეგორია:დუნაბადი 1935
კატეგორია:ნამიბიარეფი